หุ้น26มี.ค.ปิดร่วง6.12 จุด
ดัชนีหุ้นไทยปิดตลาดที่ระดับ 1,188.32 จุด ลดลง 6.12 จุด หรือ 0.51% มูลค่าการซื้อขาย 24,389.16 ล้านบาท
26 มี.ค. 2555

ดัชนีหุ้นไทยปิดตลาดที่ระดับ 1,188.32 จุด ลดลง 6.12 จุด หรือ 0.51% มูลค่าการซื้อขาย 24,389.16 ล้านบาท




ดัชนีหุ้นไทย 26 มี.ค.เคลื่อนไหวผันผวนตลอดทั้งวัน เนื่องจากตลาดขาดปัจจัยบวกใหม่ๆกระตุ้น ขณะที่นักลงทุนบางส่วนเริ่มทยอยเทขายทำกำไรในกลุ่มพลังงานและธนาคารพาณิชย์ หลังจากที่ราคาหุ้นปรับตัวเพิ่มขึ้นต่อเนื่องในช่วงที่ผ่านมา ส่งผลให้ดัชนีวันนี้ปิดตลาดที่ระดับ 1,188.32 จุด ลดลง 6.12 จุด หรือ 0.51% มีมูลค่าการซื้อขาย 24,389.16 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. DTAC ปิดที่ระดับ 84 บาท เพิ่มขึ้น 1.75 บาท หรือ 2.13% มูลค่าซื้อขาย 1,502.01 ล้านบาท2. SCB ปิดที่ระดับ 141.50 บาท ลดลง 4 บาท หรือ 2.75% มูลค่าซื้อขาย 1,216.92 ล้านบาท3. KBANK ปิดที่ระดับ 149 บาท ลดลง 3 บาท หรือ 1.97% มูลค่าซื้อขาย 1,170.81 ล้านบาท4. BBL ปิดที่ระดับ 189.50 บาท เพิ่มขึ้น 0.50 บาท หรือ 0.26% มูลค่าซื้อขาย 943.03 ล้านบาท5. PTTGC ปิดที่ระดับ 71 บาท ลดลง 2 บาท หรือ 2.74% มูลค่าซื้อขาย 880.06 ล้านบาท
นายอภิสิทธิ์ ลิมป์ธำรงกุล รองผู้อำนวยการฝ่ายวิเคราะห์หลักทรัพย์ บริษัทหลักทรัพย์ เกียรตินาคิน กล่าวว่า ดัชนีตลาดหลักทรัพย์ฯไทยวันนี้อยู่ในลักษณะแกว่งตัวตามทิศทางเดียวกับตลาดหุ้นต่างประเทศ โดยเฉพาะตลาดหุ้นในแถบภูมิภาคเอเชีย เนื่องจากยังไม่มีปัจจัยชี้นำตลาดอย่างชัดเจน รวมทั้งมีแรงขายทำกำไรออกมาเป็นระยะๆ 
สำหรับแนวโน้มตลาดหุ้นพรุ่งนี้คาดว่าจะอยู่ในลักษณะผันผวน เนื่องจากยังไม่มีปัจจัยที่เข้ามาชี้นำตลาด และในทางเทคนิคภาวะตลาดหุ้นไทยถือว่าเข้าเขตซื้อมากเกินไป หรือ Overbought ดังนั้นจะต้องระมัดระวังแรงขายทำกำไรออกมา โดยคาดว่าจะเคลื่อนไหวในกรอบ 1,180 -1,200 จุด ด้านกลยุทธ์การลงทุนแนะนำทยอยขายทำกำไร